和聖俞聞景純吹笛妓病愈
作者：韓維
朝代：宋

paragraphs: 刁侯好事聞當年，至今風韵獨依然。
歸來不作留滯嘆，能出窈窕夸樽前。
前時賓客會清夜，橫笛裂玉吹孤圜。
新聲妙逐柔指變，餘響欻與高雲連。
悲風蕭瑟四座聳，清笑自足遺拘攣。
近聞有疾勿藥喜，主人欲飲期數賢。
氣羸曲節宜少緩，體軟舞態當益妍。
人生行樂不可後，幸及華月秋娟娟。